GiliGold/VAD_KnessetCorpus huggingface dataset:
משה טייטלבאום:
 אבל בעצם למעשה מבחינת תגובות מדינה הם קיבלו כמה וכמה, אני חושב חמש דחיות
משה טייטלבאום:
 השישי לא אישרו, נתנו למדינה להגיב עד שבועיים לפני הדיון
מיקי לוי:
אני אשמח אם המדינה תפסיד
מיקי לוי:
 הלאה
משה טייטלבאום:
זה דבר פשוט מזעזע
משה טייטלבאום:
 הדבר הזה, אנחנו בדקנו אותו
משה טייטלבאום:
 דרך אגב, נתפסים באילנות גבוהים שאין להם שום קשר למציאות
מיקי לוי:
אני לא מצוי בפרטים, לכן אני לא רוצה להיכנס לזה
מיקי לוי:
 אני רק מדבר על המהות
משה טייטלבאום:
המהות היא פשוט כרגע יותר ויותר רלוונטית מאשר כל תקופה בשנה
משה טייטלבאום:
 גם משפחות נוספות הצטרפו בעצם, ביקשו בקשה להצטרף לעתירה
משה טייטלבאום:
 משפחות שנפגעו בתאונות דרכים באזור הגליל, בגולן, באזור הדרום, כי פשוט הם לא קיבלו את השירות המוסק
משה טייטלבאום:
 ואנחנו הוכחנו, אני אומר את זה פה ואני מוקלט, אנחנו הוכחנו שפשוט שיקרו למשרד הבריאות
משה טייטלבאום:
 כי אמרו שלא היה צורך במסוק
משה טייטלבאום:
 אבל פרמדיקים בשטח מילאו דוחות חולה נפגע והיה כתוב החולה במצב כך וכך, מורדם, מונשם
משה טייטלבאום:
 בעקבות אי זמינות מסוק
משה טייטלבאום:
 אנחנו הוכנו את זה בשני דוחות של מד"א
משה טייטלבאום:
 בעקבות אי זמינות מסוק החולה פונה רכוב לבית החולים
משה טייטלבאום:
 עכשיו, זה אומר שהוא גם פונה לבית חולים שלא מתאים, כי זה לא מרכז על
משה טייטלבאום:
 הרי במסוק הוא היה מפונה לרמב"ם והיה מקבל את הטיפול המיטבי
משה טייטלבאום:
 הוא פונה לזיו או לפוריה או העמק, במקום להיות מפונה למרכז על
משה טייטלבאום:
 הדבר הזה הוכח
מיקי לוי:
אני מבין לליבך, אני לא יכול לעסוק בזה
מיקי לוי:
 אני אומר לך עוד פעם, אני מקווה שבית המשפט יפסוק ושהמדינה תפסיד
מיקי לוי:
 בוא נמתין, כיוון שזה בערכאות ברור לך שאני לא יכול לעסוק בזה
משה טייטלבאום:
כן, בהחלט
משה טייטלבאום:
 לסיום, כמו שאמרתי אדוני, אני רוצה רגע לגעת במהות של איחוד הצלה
משה טייטלבאום:
 איחוד הצלה זה ארגון אזרחי, שהיום חלקו גם מגויס, אבל חלקו הגדול לא מגויס
משה טייטלבאום:
 אנחנו צריכים להמשיך להפעיל את הארגון הזה
משה טייטלבאום:
 היום מנהל סגן מנהל אגף רפואה ועוד מנהלים מבצעיים בכירים נמצאים במילואים
משה טייטלבאום:
 הם לא יכולים להפעיל את הפיקוד שהם אחראים עליו
משה טייטלבאום:
 אני מצטרף למה שחיים אמר בנושא של ריתוק
מיקי לוי:
אנחנו נכניס את שני הארגונים לאותו מכתב בפנייה למשרד האוצר, משרד הביטחון, כלכלה
מיקי לוי:
 מי שאמור לתת את הכיסוי הזה בעת מלחמה או בעת חירום
מיקי לוי:
 ננסה לעשות כמיטב יכולתנו
משה טייטלבאום:
 אנחנו לא מדברים על כמויות גדולות
משה טייטלבאום:
 אנחנו מדברים, אני חושב שסביב ה-100 איש, לנו זה יכול לתת מענה
משה טייטלבאום:
      דבר אחרון, לסיום
משה טייטלבאום:
 הייתי אומר שלנו יש, ואני אומר את זה גם אני אומר, אני אהיה שליח מצווה להגיד את זה גם בשם זק"א
משה טייטלבאום:
 אני חושב שכל המתנדבים, ללא יוצא מן הכלל, כל המתנדבים, גם המקצועיים ביותר וגם אלה שהיו בכל הפיגועים, כולל כולם, לא ראו את מה שראו שם
משה טייטלבאום:
 אני חושב שהמדינה צריכה גם להרים את הכפפה ולתת את הסיוע הנפשי, למרות שלנו יש את יחידת חוסן והכול
משה טייטלבאום:
 אני חושב שהמדינה צריכה לתת את הסיוע הנפשי לאותם מתנדבים
משה טייטלבאום:
 אם זה גם בהטבות נוספות
משה טייטלבאום:
      היום בדיוק פניתי לאחד ממנכ"לי הבנקים
משה טייטלבאום:
 ראיתי פרסומות שקפצה לי לגבי הטבות של דחיית תשלומי משכנתה ועוד כהנה וכהנה
משה טייטלבאום:
 אמרתי, למה שמתנדב שעסק או עוסק או שנמצא ומרותק, למה שהוא לא יקבל את אותן הטבות? אז אני חושב שכל המטרייה שניתנת היום או שמדברים עליה ואפשר לתת, בוודאי גם בהיבט הנפשי
משה טייטלבאום:
 ובאמת תקציבים, עזרה לאותם ארגונים שפעלו והוציאו מכיסם
משה טייטלבאום:
 בעצם גייסו כספים או חלק ממש לקחו מכספים שאין להם, בכדי לעשות את עבודתם, את עבודת הקודש שהם עשו
משה טייטלבאום:
 תודה רבה
מיקי לוי:
אני רוצה להודות לשני הארגונים האלה על שליחות ועבודת קודש
מיקי לוי:
 הלוואי והיה בכוחי כרגע לבוא ולהגיד אני נותן X, Y, או Z
מיקי לוי:
 אבל אולי מי ששמע ישמע את הקריאה שלך
מיקי לוי:
 אנחנו נמתין שבג"ץ יפסוק את דברו, מה שנקרא, בנושא של החלת מצב חירום על אנשי הצוות של שני האירועים, אנחנו נוציא מכתב
מיקי לוי:
 הדוברים הבאים, קצר וקולע
אלעד בכר:
שנייה אחת, ברשותכם
אלעד בכר:
 אלעד בכר, מנהל אגף רפואה של איחוד הצלה
מיקי לוי:
יש לך חצי דקה
אלעד בכר:
שתי נקודות קצרות
אלעד בכר:
 בסוף משה פה התייחס לנקודה של מה שלא עובד בשגרה לא עובד בחירום
אלעד בכר:
 אנחנו עושים את זה בכוונה על הקטע של שלילה
אלעד בכר:
 עברתי על הדוח שנשלח כחומר רקע לוועדה
אלעד בכר:
 בסופו של דבר צריך להבין, אנחנו כארגון שהוא חלק מהקהילה, לא משותף נכון להיום בהמון תרגילים שמשוחקים במדינת ישראל
אלעד בכר:
 כולל תרגיל שהיה ממש לא הרבה לפני המלחמה, שדימה בעצם את תרחיש הייחוס שלנו, שזה בעצם חלק ממה שקרה כרגע
אלעד בכר:
      עכשיו, צריך להבין, בסוף אם אנחנו לא מעורבים בדברים האלה, לא מבחינת הרשות ולא מבחינת המדינה, אי אפשר לצפות שבחירום הדברים האלה יעבדו
מיקי לוי:
 אני מבין
מיקי לוי:
 יותר מכך, התקיים כאן דיון בנושא רעידות אדמה
מיקי לוי:
 יש 1,800 מבנים במדינת ישראל שמועדים לקריסה מיידית
מיקי לוי:
 5,000 הרוגים
מיקי לוי:
 למיטב זיכרוני 10 ערים שבסכנה, שיש בהם מבנים שלא נבנו לפי התקן, משנות ה-60; בתי ספר; נדמה לי 12 בתי חולים
מיקי לוי:
 והדרישה שלי מהממשלה להקים משרד שיטפל בזה
מיקי לוי:
 כי אם יקרה משהו, תוקם ועדת חקירה ממלכתית, כי המדינה לא עשתה דבר
מיקי לוי:
 היה 500 מיליון שקלים בתקציב של 2021 לטיפול במבנים שעומדים בפני סכנת התמוטטות
מיקי לוי:
 וקיצצו את זה מ-5 מיליארד ל-500 מיליון, בתקציב הנוכחי, למיטב זיכרוני
מיקי לוי:
      וכשתהיה כאן רעידת אדמה הרי כולם יצטרכו לפעול
מיקי לוי:
 וזו מלחמה קשה, חילוצים
מיקי לוי:
 אבל לא הקימו משרד
מיקי לוי:
 הקימו משרד הסברה, משרד למעמד האישה, לא שאני מזלזל, מאוד חשוב
מיקי לוי:
 אבל הנושא הזה עד היום היה רק במסגרת ועדה במדינת ישראל, למרות שזה משרד אחד החשובים שצריך – משרד לאסונות טבע ורעידות אדמה
מיקי לוי:
 הנה, נתתי להם אפילו את הכותרת והגשתי תוכנית
מיקי לוי:
 אני אומר את זה כי אני רואה את ועדת החקירה הבאה
מיקי לוי:
 אני רואה אתכם מתרוצצים ועובדים, אני רואה אתכם מפנים לבתי חולים או מבתי חולים לבתי חולים אחרים, שהתמוטטו
מיקי לוי:
 ואני מבין מה אתה אומר, עושים תרגילים, אתם לא משותפים
מיקי לוי:
 אבל זה יהיה, יהיו אירועים אזרחיים
משה טייטלבאום:
כבוד יושב הראש, זה בסופו של דבר לא רק ברמה מדינתית
משה טייטלבאום:
 זה גם ברמה של רשויות מקומיות
משה טייטלבאום:
 בסוף יש פה פיל שבחדר
משה טייטלבאום:
 בסדר? יש פה ארגון נוסף שלא מעוניין שאנחנו נהיה חלק
מיקי לוי:
כן, אמרתי מלחמות היהודים
מיקי לוי:
 וכנראה אני לא אצליח לפתור את זה
מיקי לוי:
 ניסו את זה במסגרת חוק
מיקי לוי:
 אני אנסה לבדוק עם גפני איפה זה עומד, לא יודע למה זה לא הלך קדימה
מיקי לוי:
 כן, תודה רבה
מיקי לוי:
 חברים, אני חייב לבקש לתכלל את הדברים
מיקי לוי:
 ערן, בבקשה
דוד קורן:
צוהריים טובים
דוד קורן:
 דוד קורן, אני המנכ"ל של ער"ן, תודה על הדיון
דוד קורן:
 אני אתחיל מהסיום של חברי פה
מיקי לוי:
תגיד, אני מתנצל שאני שואל
מיקי לוי:
 אני פשוט טיפלתי בזה בעבר וכשלתי, להכניס את ער"ן לכל הטלפונים הכשרים
מיקי לוי:
 זה נכנס, אתה יודע? מישהו יודע?
דוד קורן:
לא, לא באופן מלא
דוד קורן:
 אני יודע שטיפלת
דוד קורן:
 לא באופן מלא
דוד קורן:
 יש לי משפחה גדולה במגזר החרדי, אצל חלקם זה עובד, אצל חלקם לא
דוד קורן:
 ולכן אנחנו מפרסמים גם את המספר שהוא ארוך יותר, לקהילה החרדית
מיקי לוי:
 זו סתם הייתה אינפורמציה, כי טיפלתי בזה חודשים
דוד קורן:
אני זוכר
דוד קורן:
 אז אני אתחיל מהעובדה שכולנו יודעים ואומרים אותה כל פעם – מה שעובד בשגרה יעבוד בחירום
דוד קורן:
 ואנחנו רואים את זה בכל פעם, לא עלינו, כשמתרגלים אותנו בחירום, שמנסים להמציא דברים שלא עבדו בשגרה ואין שום ספק שהם לא יעבדו בחירום
דוד קורן:
      יש פה שתי שפות שמדברים אותן ולא מצליחים לחבר ביניהן
דוד קורן:
 זו השפה הממשלתית, המדינתית, לשפה של הארגונים
דוד קורן:
 שתי השפות האלה מתקשות לתקשר ביניהן והיום מדברים הרבה על תכלול ומכלול וכל מיני דברים כאלה
דוד קורן:
 בסוף בסוף המדינה היא סוג של נושאת מטוסים
דוד קורן:
 הארגונים שלנו זה ארגונים שהם סוג של סיירות
דוד קורן:
 אנחנו מתארגנים מאוד מהר
דוד קורן:
 והקושי של המדינה זה לתקשר איתנו ולסייע לנו
דוד קורן:
      אני עובר עכשיו לדברים הכי קונקרטיים בנושא של סיוע: אחד, אנחנו מנסים להגיע להסדרה עם משרד הבריאות למצוא את הדרך היעילה לתקצב אותנו
דוד קורן:
 אני חייב לומר שברסי, מנכ"ל משרד הבריאות, בר סימן טוב, אני חושב שמבין את הנושא הזה
דוד קורן:
 עדיין לא נפתרה הבעיה הזאת
דוד קורן:
 זה כמה שנים, אבל ברסי נמצא שם כבר לא מעט ויש הצעה על השולחן
דוד קורן:
 אני יכול להגיד שהוא שלח לנו הודעה שהוא שוקל את זה בחיוב
דוד קורן:
 לא נפרוש פה את כל הנושאים
מיקי לוי:
לא, לא צריך
מיקי לוי:
 אני רק תוהה נגיד אם בעוד חצי שנה זה לא יוסדר, אתה מוזמן לפנות אלינו כדי שהוועדה תפנה
דוד קורן:
קיבלתי את ההצעה
דוד קורן:
 הדבר הנוסף זה משרד התקשורת
דוד קורן:
 אנחנו מנסים כבר, זה קשור לחירום וזה לא קשור רק לחירום
דוד קורן:
 לקצר תהליכים של איתור אנשים בסיכון
דוד קורן:
 לקצר את נושא האיתור הפיזי שלהם
דוד קורן:
 שאדם בסיכון מגיע אלינו, אנחנו מקבלים ביום כ-2,000 פניות היום
דוד קורן:
 בתחילת המלחמה היינו על 3,500
דוד קורן:
 אני יכול להגיד לכם שאין מוקד שדומה לזה, מוקד בנושא של סיוע נפשי
דוד קורן:
 אני לא מדבר לא על מד"א ולא על המשטרה כמובן, זה סוג אחר
דוד קורן:
 כל שיחה אצלנו היא 20-25 דקות והיא מאוד מורכבת, בוודאי בימים האלה
דוד קורן:
 פנינו לקבל פתרון שהוא כבר מופיע כהצעת חוק
דוד קורן:
 השניים האחרונים שניסו להעביר את הצעת החוק הזו, חיליק בר ממפלגת העבודה, הוא וסמוטריץ' ביחד ניסו להעביר, זה עדיין כהצעת חוק שצריך לעשות איזה שהוא תיקון
דוד קורן:
 אתמול הגשתי את זה לנעמה לזימי, לפני שבוע הגשתי את זה לקטי שטרית
דוד קורן:
 משהו באמת לא, תיקון קטן בחוק התקשורת, שיעזור לנו להציל חיים של אנשים שנמצאים על הקצה
דוד קורן:
 יש לנו כשלושה ארבעה כאלה כל יום
דוד קורן:
      הדבר הנוסף שקשה לנו לראות, אני לא יודע אם זה השולחן, מעמיסים על הציבור מידע על לאן לפנות ומתי לפנות
דוד קורן:
 איך קוראים להם? מחסני חשמל פתאום פתחו שירות חירום בגלל המצב
דוד קורן:
 באמת, בא לנו להקיא מזה
דוד קורן:
 ואנחנו מציפים את הציבור במידע שהוא לא רלוונטי
מיקי לוי:
הוא רצה פרסומת
דוד קורן:
של אנשים שרוצים למכור במקום להתרכז בקצת מידע שאנשים יכולים לפנות כאשר הם נמצאים בחירום
דוד קורן:
 זה משהו שהוא נופל בין הכיסאות
דוד קורן:
 בכל פעם שיש אירוע חירום אנחנו עדים לזה שבתוך יום יומיים פתאום, סתם אמרתי מחסני חשמל
מיקי לוי:
לא, ראיתי, מסעדות ג'פניקה
דוד קורן:
בדיוק
דוד קורן:
 "אנחנו כאן בשבילכם"
דוד קורן:
 נו, באמת
דוד קורן:
 אתם רוצים למכור? כל הכבוד, אנחנו רוצים לעזור לכם
דוד קורן:
 אבל בין זה לבין סיוע נפשי הפער הוא ענק
דוד קורן:
 ואנשים שנמצאים במצוקה נפשית, כשהם רואים את כל המידע הזה הם הולכים לאיבוד
מיקי לוי:
בא לי להקיא מזה שבאמצע מערכה מוציאים פרסומת כזו
מיקי לוי:
הנה, אמרתי את המילה הכי קשה בעדינות
דוד קורן:
זהו
מיקי לוי:
אין לי תשובה בשבילך
מיקי לוי:
 אני רק קורא לאותן רשתות, ערוצי טלוויזיה, רדיו – תמנעו את זה
מיקי לוי:
 לא שווה כמה שקלים שאתם מרוויחים על פרסומת מהסוג הזה
מיקי לוי:
 זה גועל נפש
דוד קורן:
אתה אמרת
דוד קורן:
 תודה
מיקי לוי:
 איפה הדובר? תוציא את מה שאמרתי, במילים הכי קשות
מיקי לוי:
 לאותן חברות שמנצלות את המצב ועושות פרסומת לעצמן
מיקי לוי:
 "אנחנו כאן בשבילכם"
מיקי לוי:
 מה בדיוק? אני מתנצל, אני עצבני היום
מיקי לוי:
 בית איזי שפירא, בבקשה
ולרי זילכה:
תודה רבה אדוני על הישיבה החשובה הזו
ולרי זילכה:
 כשראיתי את ההודעה על הנושא של הישיבה, אמרתי זה בדיוק המקום שצריך להיכנס אליו
ולרי זילכה:
 כי אני רואה את ההנחיות שיורדות ממשרדי הממשלה הרלוונטיים, לפחות שאנחנו נוגעים בהם
ולרי זילכה:
 אני אזכיר, בית איזי שפירא, ארגון שעוסק באיכות חיים של אנשים עם מוגבלויות
ולרי זילכה:
      בסך הכול אין לי תלונות כרגע כלפי משרדי הממשלה
ולרי זילכה:
 הם עושים כמיטב יכולתם
ולרי זילכה:
 וההנחיות שהם נותנים מאפשרים גמישות רבה גם לרשויות המקומיות וגם למי שיכול לתת את המענה
ולרי זילכה:
 הבעיה היא בחיבור בין מה שיורד לבין הרשויות לבינינו
ולרי זילכה:
 אני יכולה לתת דוגמה למשל
ולרי זילכה:
 שאצלנו יש בית ספר לחינוך מיוחד, יש לנו מעון יום שיקומי לילדים עם מוגבלויות
ולרי זילכה:
 יש לנו מקום לקלוט ילדים ואיך לנו איך להגיע לאנשים האלה
ולרי זילכה:
 אנחנו מכתתים רגליים בין המסגרות שיש, המלונות שקלטו אנשים מכל מיני מקומות בסביבתנו
ולרי זילכה:
 ואין אף אחד שיודע להגיד מה הצרכים של הילדים
ולרי זילכה:
 בטח ילדים עם צרכים מיוחדים
ולרי זילכה:
 אז זה נורא ספורדי
ולרי זילכה:
 אתה הולך ומחפש
ולרי זילכה:
 והעירייה לא יודעת והנציגים של הרשות, של אגף החינוך או של אגף הרווחה שם לא יודעים
ולרי זילכה:
 עכשיו, אנחנו מבינים שיש, אתמול הייתה ישיבה, זום, של מנכ"ל משרד הרווחה ביחד עם העמותות
ולרי זילכה:
 הנושא הזה עלה
ולרי זילכה:
 אחד הדברים שהם מדברים עליהם זה שיש בעיה של פרטיות
ולרי זילכה:
 אי אפשר להפיץ את כל המידע בכל מקום לכולם
ולרי זילכה:
 וזו סוגיה שהם מתמודדים איתה ואנחנו מבינים את זה
ולרי זילכה:
 אבל איכשהו, אני מניחה שדיברתם על הדוח הקודם, אני מניחה שפרטיות גם הייתה אז
ולרי זילכה:
 צריך לחשוב איך לאפשר לנו לתעל את הידע שלנו ואת היכולות שלנו לסייע לאוכלוסייה בצורה יותר מרוכזת, עם איזה שהיא העברת מידע
ולרי זילכה:
      אני חושבת על זה, למשל על מסגרות שנסגרו באזור העוטף או באזור צפון, באזורים שאוכלוסייה פונתה
ולרי זילכה:
 אי אפשר להגיע למנהלי בתי הספר, למנהלי המסגרות, להגיד להם רבותיי, בואו תאתרו איפה נמצאות המשפחות שלכם
ולרי זילכה:
 אם זה באופן פרטני הלכו למשפחות או אם זה פונו באופן מסודר כזה או אחר
ולרי זילכה:
 ואיכשהו לייצר איזה שהיא תשתית מידע כדי שאנחנו נוכל להגיע למשפחות האלה
ולרי זילכה:
 אנחנו שומעים יותר ויותר שגם כשיש התארגנות של משרד הרווחה, של משרד החינוך, שאלה המשרדים שאנחנו עוסקים בהיבט שלהם ולכן אני מתייחסת אליהם
ולרי זילכה:
 יש התארגנויות במלונות
ולרי זילכה:
 ויחד עם זאת, אנחנו רואים שיש כאלה שהתפקוד שלהם מצליח להיות יותר טוב והם מצליחים לקיים איזה שהוא מערך לימודי או מערך תמיכתי כזה או אחר
ולרי זילכה:
 ויש כאלה שממש לא
ולרי זילכה:
      אז אנחנו מנסים להיכנס ומנסים לייצר איזה שהוא מענה
ולרי זילכה:
 אבל המענה לא יכול להיות ספורדי
ולרי זילכה:
 לא יכול להיות שבסוף עשינו איזה יום כיף לכמה משפחות והם הגיעו אלינו וגילינו באופן אקראי שיש לו ילד עם צורך מיוחד ואנחנו בודקים אם אפשר להכניס אותו למעון שלנו
ולרי זילכה:
 זה לא יכול להיות ככה
ולרי זילכה:
 חייבת להיות איזה שהיא דרך להעביר מידע
ולרי זילכה:
 אם זה באופן סטטיסטי של כמויות של מספרים או אם זה באופן כזה, המשפחות מגיעות, אולי שיחתמו על איזה שהוא ויתור סודיות או איזה שהיא הסכמה, כדי שנוכל לעשות reaching out נכון ולא לבזבז את המשאבים שלנו בצורה לא נכונה בחיבור בין מה שהרשות רוצה ולא מצליחה לתת ולהיעזר בנו במה שאנחנו כן מסוגלים לתת
מיקי לוי:
 קודם כל, אתם עושים עבודת קודש
מיקי לוי:
 ביקרתי גם כן בבית עצמו והתרשמתי, משהו בלתי רגיל
מיקי לוי:
 תודה רבה על השליחות
מיקי לוי:
 אין לי תשובה בשבילך, אין לי
מיקי לוי:
 מלבד לבוא ולהגיד משרד הרווחה, תרימו את הכפפה
ולרי זילכה:
לא, אני חושבת אבל, אדוני, שמה שכן אפשר לעשות, זה לא בעיה רק של משרד הרווחה
ולרי זילכה:
 זו בעיה גם של משרד החינוך
ולרי זילכה:
 אני בטוחה גם שזו בעיה של משרדים אחרים
ולרי זילכה:
 מה שהייתי רוצה שמהוועדה הזאת תצא כן איזה שהיא קריאה לראות איך אפשר לפלח אוכלוסיות עם צרכים מיוחדים כאלה ואחרים ולתת מידע, גם אם לא שמי כלשהו, איזה שהוא מתווה שהארגונים יוכלו לעשות את ה-reaching out בצורה טובה יותר
ולרי זילכה:
 זו כן קריאה שיכולה לצאת מהוועדה
ולרי זילכה:
 אני יודעת שזה מעל סדר היום של המשרדים
ולרי זילכה:
 אולי זה צריך להיות לא רק במשרד הרווחה, שיפתור את בעיית הפרטיות
ולרי זילכה:
 אלא באופן רוחבי במשרדי הממשלה וזה חייב להיות עכשיו
ולרי זילכה:
 תודה
מיקי לוי:
כל כך חשוב, ואני לא יודע מה לעשות
מיקי לוי:
 אני מודה, אני לא יודע מה לעשות
מיקי לוי:
 אולי משרד ראש הממשלה פה יוכל להעביר את זה הלאה
מיקי לוי:
 תכף אנחנו נשמע
טטיאנה (טניה) מזרסקי:
אדוני יושב הראש, אני לא מגיעה הרבה לדיונים של הוועדה שלך
טטיאנה (טניה) מזרסקי:
 היה לי חשוב היום להגיע, כי אני גם מסתובבת ומבקרת במלונות ובמקומות שונים היכן שנמצאים המפונים
טטיאנה (טניה) מזרסקי:
 אם היה בכל בית מלון, בכל אתר, מנהל אתר שמרכז את הרשימות ומנהל את הכול, היה קל יותר לנהל סטטיסטיקה
טטיאנה (טניה) מזרסקי:
 לדעת ולמפות אוכלוסייה שנמצאת במקום כזה או אחר
טטיאנה (טניה) מזרסקי:
 ועוד לא מאוחר לעשות את זה
טטיאנה (טניה) מזרסקי:
 לעשות מיפוי, לתת הוראה לפיקוד העורף שיש שם
טטיאנה (טניה) מזרסקי:
 פשוט נמצאים שם נציגים של פיקוד העורף, בכל מלון, בכל מקום
טטיאנה (טניה) מזרסקי:
 אבל אין להם הגדרת תפקיד
טטיאנה (טניה) מזרסקי:
 הם נמצאים שם, כביכול הם אחראים, אבל לא קיבלו הגדרת תפקיד
טטיאנה (טניה) מזרסקי:
 חברי כנסת לא נותנים פקודות והוראות לפיקוד העורף
טטיאנה (טניה) מזרסקי:
 אבל מישהו צריך לקחת את זה על עצמו
טטיאנה (טניה) מזרסקי:
 זה גוף ממשלתי או שזה יהיה רשות לאומית לחירום או משרד הביטחון
טטיאנה (טניה) מזרסקי:
 אבל מישהו צריך למנות אחראים, שיוכלו לרכז את כל המידע ולעשות מיפויים
טטיאנה (טניה) מזרסקי:
 ואז אנחנו, השלב השני, השלב הבא כבר ויתור סודיות והנגשת המידע לעמותות ומישהו שרוצה לתת טיפול או שירות ולעזור לאוכלוסייה
מיקי לוי:
חה"כ מזרסקי, תודה על ההארה
מיקי לוי:
 וראיתי שנציגת משרד ראש הממשלה כתבה בו זמנית
מיקי לוי:
 יכול להיות שמה שאמרת היא כתבה ואולי ייצא מזה משהו
טטיאנה (טניה) מזרסקי:
הלוואי
מיקי לוי:
השומר החדש
מיקי לוי:
 קצר וקולע בבקשה
שרה אסקין חזוני:
שלום
שרה אסקין חזוני:
 תודה רבה על הדיון החשוב הזה
שרה אסקין חזוני:
 אני אקצר, כי מכירים פה, כבוד יושב הראש, את הארגון
שרה אסקין חזוני:
 אני כן אגע שנייה במה הארגון עושה החל מה-7 באוקטובר
שרה אסקין חזוני:
 רוב התשתיות, כל התשתיות של הארגון הופנו למאמץ המלחמתי או שאנחנו מגויסים לצבא
שרה אסקין חזוני:
 אני למשל שבועיים עכשיו חזרתי לארגון
שרה אסקין חזוני:
 ובפועל אנחנו עושים שלושה דברים מרכזיים: אחד זה בשיתוף פעולה עם החברה החרדית, מקימים משמר שכונות בכל רחבי הארץ
שרה אסקין חזוני:
 הדבר השני זה מסייעים לפיקוד העורף בגיוס ג'יפאים מעל גיל המילואים לסיוע בצירי הכבישים בישראל
שרה אסקין חזוני:
 והדבר השלישי זה כמובן הצלת המזון
שרה אסקין חזוני:
 התנדבות בחקלאות, תשואה לחקלאית בפריסה ארצית
שרה אסקין חזוני:
 זאת אומרת, מהעוטף, סתם רק נקודה
שרה אסקין חזוני:
 חיילים שנמצאים עכשיו בעוטף קמים בבוקר ומסייעים לחקלאים בעוטף, בצפון ובמרכז
שרה אסקין חזוני:
 בתי ספר, מתנדבים מחו"ל
שרה אסקין חזוני:
 אנשים שנשארו בארץ כדי להתנדב ולסייע בחקלאות
שרה אסקין חזוני:
 עם ישראל בתפארתו
שרה אסקין חזוני:
      מה שאנחנו כאן באים לבקש זה את הסיוע שלך, כבוד יושב הראש, זה שני דברים: אנחנו מגלים שהמדינה נרתמת, כמובן, מחובתה
שרה אסקין חזוני:
 אבל אנחנו נתקלים בבירוקרטיה, בדיוק כמו בשגרה
שרה אסקין חזוני:
 אנחנו חושבים שהחסמים האלה הם כמעט, אני לא, נשמור על מילים יפות ונכונות
שרה אסקין חזוני:
 בסופו של דבר אנחנו כולנו פה ביחד
שרה אסקין חזוני:
 אבל הבירוקרטיה הזאת היא לא הגיונית במצבי חירום
שרה אסקין חזוני:
 אם אנחנו עכשיו משנעים אלפי מתנדבים מכל הגילאים, לכל רחבי הארץ
שרה אסקין חזוני:
 לא כל הגילאים, כי יש בכל זאת חסמים, מעל גיל 16
שרה אסקין חזוני:
 בכל רחבי הארץ
שרה אסקין חזוני:
 ואנחנו נתקלים בבירוקרטיה שכמעט ולא מאפשרת לנו להזיז בן אדם אחד בלי לעבוד עליו כמה ימים לפני
שרה אסקין חזוני:
 זה דבר אחד
שרה אסקין חזוני:
      דבר שני, אנחנו מבקשים סיוע של תשתיות המדינה
שרה אסקין חזוני:
 אנחנו עכשיו משנעים אלפי מתנדבים בכל יום, ואנחנו עושים את כל הלוגיסטיקה, את כל התשתית, את כל התפעול
שרה אסקין חזוני:
 האם המדינה יכולה לסייע לנו? כמו למשל משרד התחבורה, שיסייע לנו בשימוש בתשתיות ציבוריות כדי לשנע אלפי עובדים ומתנדבים ביום
שרה אסקין חזוני:
 נראה לי שזה ממצה את הדברים בינתיים
מיקי לוי:
קודם כל, תודה רבה על מה שאתם עושים בשגרה, ראוי להערכה
מיקי לוי:
 אין לי גם תשובה בשבילך
מיקי לוי:
 כל כך צר לי על העניין הזה
מיקי לוי:
 אבל אולי, עוד פעם, יש נציגת משרד ראש הממשלה
מיקי לוי:
 אולי היא תשמע ותעביר הלאה
טטיאנה (טניה) מזרסקי:
יכולים לעשות ריכוז מתנדבים, רישום מתנדבים מרוכז, מתן זכויות למתנדבים
טטיאנה (טניה) מזרסקי:
 שמישהו ירכז
שרה אסקין חזוני:
אני אשמח לענות על זה
שרה אסקין חזוני:
 הארגונים האזרחיים עושים את זה
שרה אסקין חזוני:
 כן? לא רק השומר החדש
שרה אסקין חזוני:
 אנחנו אמנם עוסקים בזה בשגרה
מיקי לוי:
כל המגזר השלישי
מיקי לוי:
 בלי שהמגזר השלישי היה מתעורר לא היה קורה כלום
שרה אסקין חזוני:
נכון
שרה אסקין חזוני:
 זה כלל בסיסי במדעי המדינה, שהחברה האזרחית צועדת כמה צעדים לפני המדינה
שרה אסקין חזוני:
 זה כלל ידוע
שרה אסקין חזוני:
 אבל כאן המדינה לא יכולה להתגייס כל כך באיחור
שרה אסקין חזוני:
 אנחנו במצב חירום, מצב מלחמה
שרה אסקין חזוני:
 וכל הסיפור הזה של רישום וגיוס, אין בעיה, החברה האזרחית עושה את זה
שרה אסקין חזוני:
 אבל המדינה צריכה לסייע לנו
שרה אסקין חזוני:
 וכרגע אנחנו נתקלים בבירוקרטיות שבאמת, זה רק מעכב וגם מסכן את הגופים האזרחיים ביום שאחרי
מיקי לוי:
תני דוגמה
שרה אסקין חזוני:
אני אתן לכם דוגמה
שרה אסקין חזוני:
 משרד החקלאות הוציא קול קורא להפעלת מתנדבים בחקלאות
שרה אסקין חזוני:
 כן? ממש בחירום
שרה אסקין חזוני:
 בשונה מהימים הרגילים, שזה נמצא גם בנגב גליל
שרה אסקין חזוני:
 קודם כל, רשום שם מעל גיל 15
שרה אסקין חזוני:
 אנחנו מתחילים להוציא מעל גיל 15
שרה אסקין חזוני:
 הולכים למשרד החינוך, פתאום הנחיה משרד החינוך לשנות לחלוטין, מעל גיל 16
שרה אסקין חזוני:
 וכבר הוצאנו אנשים
שרה אסקין חזוני:
 בעצם הגוף האזרחי, שעושה את עבודת המדינה, נחשף פה בחשיפה לא טובה
שרה אסקין חזוני:
 כי הוא נשמע להוראות
שרה אסקין חזוני:
 זו דוגמה אחת
שרה אסקין חזוני:
      דוגמה שנייה: הרישום הבירוקרטי
שרה אסקין חזוני:
 זה גם רישום הורים וגם דוחות ביצוע וכל הדברים האלה, שכל ארגון חברה אזרחית שמקבל מימון ממשלתי יודע לעשות בשגרה
שרה אסקין חזוני:
 ושאני לא אתחיל לפרוש את הבעיה בשגרה שיש לבירוקרטיה הזאת
שרה אסקין חזוני:
 אבל עכשיו זה כמעט בלתי אפשרי להתנהל בצורה הזאת
שרה אסקין חזוני:
 אנחנו צריכים הסרת חסמים בירוקרטיים בכל הטופסיאדה וברגולציה
שרה אסקין חזוני:
 בואו תסמכו על החברה האזרחית
שרה אסקין חזוני:
 היא יודעת מה היא עושה
שרה אסקין חזוני:
 אנשים רתומים
שרה אסקין חזוני:
 אנשים גם מוכנים מעל גיל 18 לקחת את הסיכון, כן? יש אנשים שנוסעים כל בוקר לעוטף וממש מוסרים את נפשם שם
שרה אסקין חזוני:
 אז אני חושבת שכאן יש מה לעשות
שרה אסקין חזוני:
 לפנות לכל משרדי הממשלה, לאגם משאבים, לאגם הנחיות
שרה אסקין חזוני:
 ולבוא לקראתנו
שרה אסקין חזוני:
 אנחנו לא יכולים לתת פתרון כל פעם לכל דבר
מיקי לוי:
 עוד פעם, אני מפנה את זה למשרד ראש הממשלה
מיקי לוי:
 יכול להיות שמנכ"ל משרד ראש הממשלה יוכל לתכלל את זה בישיבת מנכ"לים
מיקי לוי:
 הוא מחויב
מיקי לוי:
 הוא גם בשגרה הוא עושה ישיבת מנכ"לים
לירון הנץ:
תרצה שאתייחס, היו"ר?
מיקי לוי:
אני אתן לך, תאמיני לי, את כל הזמן שבעולם
מיקי לוי:
 את גלגל מרכזי פה
מיקי לוי:
 תכף נשמע ובאמת נפנה את זה למישהו שמתכלל את זה
מיקי לוי:
 כי אני לא יכול להיפגש עם כל מנכ"לי המשרדים
מיקי לוי:
 ואנשים פוליטיים בימים טרופים אלה, אני איש פוליטי, סמכי עליהם
מיקי לוי:
 מרכז שלטון מקומי, בזום
ענבל טולקציר:
כן, שלום לכם
ענבל טולקציר:
 תודה רבה על ההזמנה
ענבל טולקציר:
 שמי ענבל, מייצגת את המרכז השלטון המקומי
ענבל טולקציר:
 בשוטף מנהלת פיתוח עסקי וחדשנות במרכז השלטון המקומי
ענבל טולקציר:
 מאז פרוץ מלחמת חרבות ברזל עוסקת בכל הנושא של גיוס תרומות עבור הרשויות המקומיות
ענבל טולקציר:
      מרכז השלטון המקומי, כגוף שמאגד 259 רשויות מקומיות במדינת ישראל, מאוד מודע לצורך בתכלול מושכל של הצרכים והבקשות לסיוע מחד והתרומות והמשאבים האנושיים והוולונטריים שמגיעים מהצד השני
ענבל טולקציר:
 אנחנו מאז ה-7 באוקטובר עסוקים מאוד באיסוף ידע מהשטח לגבי הצרכים שעולים בכל רשות ורשות
ענבל טולקציר:
 בין אם מפונה או קולטת או נערכת לשלב הבא במערכה
ענבל טולקציר:
 לכל רשות מקומית יש צרכים בוערים ומיידים והם גם מאופיינים באופן שונה
ענבל טולקציר:
 יש רשויות מסוימות שזקוקות לציוד מקלוט, אחרות זקוקות לציוד למפונים או לפסיכולוגים שיסייעו בקליטת האוכלוסייה נפגעות הטראומה
ענבל טולקציר:
 אנחנו עכשיו מדברים על שלבים של שהיה ארוכה, היערכות לשלב ב' במלחמה
ענבל טולקציר:
 אנחנו גם נדרשים לבנייה של מסגרות חינוכיות לילדים שישהו כפי הנראה זמן ארוך מחוץ לבתיהם
ענבל טולקציר:
 מפת הצרכים משתנה תדיר
ענבל טולקציר:
 וכל רשות ורשות נאלצת להתמודד עם אתגרים קשים ביותר שמשתנים ללא הרף
ענבל טולקציר:
 ואני בכלל לא נכנסת עכשיו להיבטים התקציביים
ענבל טולקציר:
      הצורך באיגום הידע והמשאבים, גם המשאבים הכספיים וגם אלה שנוגעים לגיוס טובין או מתגייסים הוא מאוד חד וברור עבורנו
ענבל טולקציר:
 גם כדי למנוע כפילויות בתרומות שמגיעות, לפעמים לאותה מטרה מכמה גורמים שונים
ענבל טולקציר:
 גם כדי לוודא שהמשאבים מפוזרים ומתאימים באמת לצרכים בשטח ולא נערמים בעיר מסוימת מוצרים שבכלל לא דרושים לה, בשעה שברשות מקומית אחרת משוועים לעזרה הזאת
ענבל טולקציר:
     אנחנו משקיעים מאז פרוץ המלחמה מאמצים רבים מאוד, בהיעדר הנתונים, כפי שכולם פה שרטטו את המפה, אנחנו באיזה שהוא ואקום של data
ענבל טולקציר:
 חסרים נתונים
ענבל טולקציר:
 אנחנו משקיעים המון מאמצים לייצר מיפוי של הצרכים הרבים והדחופים
ענבל טולקציר:
 הם עלו בין יום
ענבל טולקציר:
 ואנחנו מנסים לאגם ולתכלל באופן רוחבי מענים למספר רשויות במקביל
ענבל טולקציר:
 הביצוע בפועל הוא מתאפיין כרגע בקשר ישיר עם ראשי הרשויות המקומיות, עם המנכ"לים, עם מנהלי המערכים השונים
ענבל טולקציר:
 אבל ברור לנו שהידע שלנו מוגבל
ענבל טולקציר:
 התמונה שמתקבלת היא לא מלאה, יש לנו מחסור בנתונים
ענבל טולקציר:
 ברור לנו שהמיפוי אינו מלא, הגם שאנחנו משקיעים בו מאמצים רבים מאוד
ענבל טולקציר:
 השעה הזאת היא מאוד קשה לרשויות המקומיות
ענבל טולקציר:
 גם חלוקת הקשב שלהם מוגבלת
ענבל טולקציר:
 הם לא תמיד פנויים בכלל תמיד לשתף לנו את המצב
ענבל טולקציר:
 לא את תמונת המצב העדכנית ולא את ההיערכות העתידית שלהם
ענבל טולקציר:
      אנחנו, את המידע שאנחנו כן מקבלים משקפים לתורמים כדי באמת לאגם צרכים של מספר רשויות במקביל
ענבל טולקציר:
 אנחנו רוצים לאפשר בזאת גם רכש משותף שמוזיל עלויות וגם לפזר נכון את הציודים בהיקף גדול שמגיעים לארץ, כמו מזרנים למקלטים או מוצרים טואלטיקה למפונים
ענבל טולקציר:
 אנחנו רוצים לשקף תיעדופים שנכונים למצב בשטח
ענבל טולקציר:
      הציפייה והתקווה הגדולה שלנו היא שמערכת ישראל מתגייסת, מערכת שפותחה תחת פיקוד העורף בשותפות מאוד אינטנסיבית שלנו, היא זו שתאפשר לנו לקבל דשבורד עדכני שממפה את הצרכים ומאפשר לנו לתעדף בין הדחוף לבהול, עם מוניטור נושם שממש יראה לנו בכל רגע נתון ונתון תמונת מצב עדכנית של הצרכים בשטח
ענבל טולקציר:
 המטרה היא להעניק לרשויות המקומיות בסופו של יום כלי שהן תוכלנה להזין באופן עצמאי את הצרכים והנתונים על מנת לאפשר לנו לנטר באופן טכנולוגי ומתקדם את המצב בשטח ולקבל תמונה רב שכבתית שמאפשרת לנו לעדכן סטטוס טיפולי בכל צורך שהרשויות עצמן מעלות
ענבל טולקציר:
 אנחנו מדברים על זירה טכנולוגית שנבנתה באמצעות חברת סיסטום תחת המרס"ל, מרכז סיוע לאזרח של פיקוד העורף
מיקי לוי:
כמה משפטים לסיכום, בבקשה